सिडनी स्वीनी

सिडनी बर्निस स्वीनी (जन्म 12 सितंबर 1997) एक अमेरिकी अभिनेत्री हैं। 2018 में उन्होंने पहली बार  टेलीविज़न सीरीज़ एवरीथिंग सक्स! और द हैंडमेड्स टेल और सीमित सीरीज़ शार्प ऑब्जेक्ट्स में अभिनय से अपनी तरफ लोगों का ध्यान आकर्षित किया। स्वीनी अगले वर्ष  क्वेंटिन टारनटिनो द्वारा निर्देशित फिल्म वन्स अपॉन अ टाइम इन हॉलीवुड में नजर आईं।
आरंभिक जीवन
सिडनी स्वीनी का जन्म 12 सितंबर 1997 को स्पोकेन, वाशिंगटन में लिसा (जन्म नाम मड) और स्टीवन स्वीनी के घर हुआ। उनकी मां एक पूर्व क्रिमिनल डिफेंस वकील हैं और उनके पिता एक आतिथ्य पेशेवर हैं। उनका एक भाई भी हैं। स्वीनी का पालन-पोषण उत्तरी आयडहो में वाशिंगटन सीमा के साथ राज्य के पैनहैंडल क्षेत्र में हुआ जहाँ उनका परिवार एक ग्रामीण झील के किनारे पाँच पीढ़ियों से उस घर में रहता है। स्वीनी ने बताया कि उनका परिवार धार्मिक है।

स्वीनी ने स्पोकेन के सेंट जॉर्ज स्कूल से मिडिल स्कूल की शिक्षा प्राप्त की। स्वीनी को अभिनय में रुचि तब पैदा हुई जब उन्होंने स्पोकेन क्षेत्र में चल रही एक स्वतंत्र फिल्म में एक्स्ट्रा कलाकार के रूप में ऑडिशन दिया। अभिनय के क्षेत्र में आगे बढ़ने के लिए उन्होंने अपने माता-पिता को राजी करने हेतु उनके समक्ष एक पांच वर्षीय व्यवसाय योजना प्रस्तुत की। मिडिल स्कूल में पढ़ते हुए स्वीनी रोबोटिक्स टीम का हिस्सा थी और गणित क्लब में भी भाग लेती थी।
सन्दर्भ

बाहरी कड़ियाँ


 सिडनी स्वीनी द टुनाइट शो में जिमी फॉलन अभिनीत

श्रेणी:1997 में जन्मे लोग
श्रेणी:जीवित लोग
श्रेणी:अमेरिकी बाल अभिनेत्रियाँ
श्रेणी:अमेरिकी फ़िल्म  अभिनेत्रियाँ